Duhovni preporod Portugalske po 

Fatimskoj Gospi 


1. Preokret od g. 1910. do g. 1917. 


T KO JE barem nešto zavirio u povijest modernih evropskih 
naroda, mogao je lako opaziti, kako je nekoć tako moćna 
i sjajna te katoličkoj Crkvi »najvjernija« Portugalska diljem 
posljednjih stoljeća u mnogom pogledu sve više nazadovala. Pu¬ 
štamo ovdje s vida sve veće opadanje političkoga značenja ove 
države, koja se u 16. vijeku po svojim golemim prekomorskim 
kolonijama bijaše popela do ugleda prave velevlasti. Prelazimo 
također preko dubokih i gotovo neizlječivih rana, što su ih kato¬ 
ličkoj Portugalskoj zadali apsolustički i bezbožni ministri poput 
markiza Pombala i njegovih podlih štićenika u drugoj polovici 
18. vijeka. 1 2 Natuknut ćemo samo jednom riječju posljedice gu¬ 
bitka mnogih bogatih kolonija: osiromašenje portugalskog naroda 
i sve veću seobu starosjedilačkog pučanstva u tuđe i prekomor¬ 
ske krajeve. 

Nego posebne je pažnje vrijedno nesnosno progonstvo, kojim 
su slobodnozidarski vlastodršci poslije ukinuća kraljevske vlasti 
(g. 1910.) u novoj portugalskoj republici protiv volje katoličkog 
puka stali sve više bjesniti na Crkvu, dok to progonstvo nije po¬ 
stiglo svoj vrhunac u »bezbožnom zakonu« (nefaria lex), kojim se 
pri koncu g. 1910, proglasila takva rastava države od 
»opljačkane i potlačene Crkve«, da je papa Pijo X. 
kao cilj toga zakona javno ožigosao »rastavu portugalskog kato¬ 
ličkog naroda od vrhovnog Namjesnika Kristova«. Potanko to 
razlaže okružnica istog pape, »Jam dudum in Lusitania«, 1 

»Apsurdna je nakaza,« veli Pijo X. u tom pismu, temeljna 
izjava ovog zakona, da »je republika bez ikakva bogoštovlja,« na¬ 
ročito u zemlji, gdje gotovo svi građani ispovijedaju katoličku 
vjeru. I dalje ističe papa teške nepravde toga zakona protiv Crkve, 
koje u mnogočem još nadilaze poznate oštrine francuskog zakona 
o rastavi Crkve i države, osobito s obzirom na obuku mladeži i 
samih klerika kao i s obzirom na pravu ropsku ovisnost svih cr¬ 
kvenih organa i izjava o državi. Gorko se tuži Pijo X., što se 
crkvene svetkovine ne priznaju, što se hijerarhija uopće ignorira, 
što su dva ponajuglednija biskupa i premnogi redovnici te sveće¬ 
nici protjerani iz zemlje, što se svakoj redovničkoj osobi oduzimlje 
pravo građanstva, što se zakletva u ime Božje ukinula, što civilni 
zakonik radi o posvemašnjem razvrgnuću braka, i što se svaka 


1 Vidi; Pastor, Geschichte der Papste, 16. Bd-, I. Teil, 399 ssq. 

2 Acla Ap. Sed. III (1911.), 217 ssq. 

vjeronaučna obuka ukida u svim. školama. To su samo neki para¬ 
grafi ovoga novog zakona, što ga papa svečano osuđuje i odbija. 

Na temelju takvog ustavnog zakona lako pojmimo, kako su 
se slobodni zidari u toj periodi svoje vladavine u Portugalu i od¬ 
već uzobijestili te već sanjali o posvemašnjem rasulu katoličke 
vjere u svemu narodu, koji, premda u dnu srca duboko religiozan, 
ipak nije bio dovoljno organiziran za takove napadaje. 

Ali, kad je zlo najjače pritislo. Božja je pomoć često najbliža. 
Kadikad se ta pomoć Božja očituje tako vanrednim i neočekiva¬ 
nim sredstvima i tako naglim uspjehom, te svi trijezni duhovi mo¬ 
raju priznati čudesan utjecaj Božanstva, Sjetimo se samo krvavih 
progonstava Pracrkve i pobjede Križa pod Konstantinom I,, na¬ 
dalje uspješne obrane Italije po nenaoružanom papi Leonu I. pro¬ 
tiv »biča Božjega«, okrutnog Atile i njegovih Huna; onda sjajne 
pobjede slabo naoružanih kršćana protiv premoćnih turskih na¬ 
vala kod Beograda (g. 1456,), kod Lepanta (g. 1571.) te kod Beča 
(g. 1883,); k tomu i divne pobjede utamničenog patnika pape 
Pija VII. protiv gordog silnika Napoleona I.; napokon preporodne 
moći nebrojenih čudesa Gospe Lurdiske protiv modernog bezvjer- 
stva. 

Na ova moralna i fizička čudesa u Lurdu divno se nadove- 
zuju autentička čudesa Fatimske Gospe od sv. 
R u ž a r i j a, po kojima je naglo došlo do divnog preokreta i du¬ 
hovnog preporoda svih slojeva pučanstva u modernoj Portugalskoj, 
Bog se i ovdje posluži blaženom Gospom, koja je vazda širom svi¬ 
jeta satrla sve vjerske zablude te je napose u Portugalu tako ču¬ 
desno pomogla vjernom puku, da su čak i sami nekoji bezvjerski 
vlastodršci od bijesnih vukova postali krotki janjci, koji sada grade 
željeznice i drumove do novoga prošteništa Fatimske Gospe pa 
i drukčije pozitivno pomažu Crkvi u njezinu preporodnom radu. 

I to je upravo »najveće moralno čudo« Fatimske 
Gospe od sv. Ružarija, kako se izrazuje rođeni Portugalac i učeni 
profesor rimskog biblijskog zavoda, o, Alojzije da Fonseca D. I. 
u krasnoj knjizi »Le Meraviglie di Fatima«. fl Prije nego s apolo¬ 
getskog gledišta protumačimo »Divote Fatimske«, istaknuti nam 
je dvije posve oprečne Činjenice, koje nam prikazuju vrhunac krize 
i radikalnog preokreta vladina od progonstva do pozitivne surad¬ 
nje s Crkvom u Portugalskoj. Čujmo dakle spomenutog Isusovca 
i učesnika kod nacionalnog hodočašća u Fatimu, gdje pripovijeda: 

»26. svibnja 1911,, šest mjeseci poslije prevrata, koji je pri¬ 
pravio puteve novoj vladi u Portugalu, u jednoj generalnoj skup¬ 
štini slobodnih zidara i u nazočnosti zastupnika francuskih loža, 
začetnik je svetogrdnog zakona o rastavi Crkve i države izrigao 

3 Drugo izdanje, 1932, 108, To je prvi svezak zbirke »I Santuari della 
Madonna«, Casale Monferrato. Pisac toga opisa velikodušno mi je dopustio, 
da se mogu po volji služiti njegovim djelcem, pa mi je ugodna dužnost, da mu 
i ovdje na toj susretljivosti od srca zahvalim. 

iz svoje crne duše ovaj izaziv protiv zdravoga razuma i protiv 
neba: 

“S ovim će zakonom Portugalska unutar dvi¬ 
ju generacija posve istisnuti katoliciza m.« 

Nebo je čulo taj bogohulni izaziv, i evo njegova odgovora 
odozgor: 

Još nije odonda prošla ni prva generacija, i kraj svih pro¬ 
gonstva, nepravda i nagomilanih ruševina, poradi kojih jedan stari 
republikanac i napola već opamećeni bezvjerac, po imenu Guerra 
Junqueiro, zove začetnika toga zakona velikim narodnim kriv¬ 
cem: kraj svega toga, velim, katolicizam u Portugalu 
živi i tako ponosno uspijeva, kako se to valjda 
kroz dva (posljednja) stoljeća nije još vidjelo.« 1 

Konačno je sadašnji predsjednik portugalske republike, g. 
general Oskar Carmona, s predsjednikom ministarstva i s drugim 
vladinim ličnostima po-sao u Fatimu na 12. svibnja 1929. uoči ve¬ 
likog nacionalnog hodočašća. I odonda pod pritiskom javnog mni¬ 
jenja i sveopćeg oduševljenja svega naroda za novo presjajno 
proštenište Gospino u Fatimi sama vlada posješuje hodočašća i 
unapređuje taj novi Lurd u Portugalskoj, gradeći cijelu mrežu 
zgodnih željeznica i drumova u onim neprohodnim gorskim kra¬ 
jevima. 

Ali je ovo samo početak sretnog i dosta naglog preokreta. 
Već je g. 1918. vojni diktator Sidonio Paes ublažio protivucrkvene 
zakone i uspostavio diplomatske odnose s Vatikanom. Neki bez- 
božni zakoni formalno još nisu ukinuti, premda se posljednjih go¬ 
dina u praksi sve više ignoriraju, te katolička reakcija snažno na¬ 
preduje, vodeći sav narod ususret novoj periodi duhovnoga pre¬ 
poroda, mira i blagostanja. Vratili su se protjerani redovnici, a bi¬ 
skupi mogu nesmetano razviti svoju natpastirsku djelatnost. 

Sav ovaj preokret na bolje u prvom je redu zasluga 
Gospe od svetog Ružarija. 

S neba je ona sašla na blagoslovljenu goru kod Fatime u 
sredini Portugalske i kao Misijonarka Božja, kako je zove O. da 
Fonseca, duhom je obilazila sve pokrajine zemlje, kucala na sva 
vrata i sama se pozvala u goste svakom ognjištu. Gotovo su joj sva 
vrata otvorena, a zna se, kamo uđe Majka, tamo će ući i Isus. 

Danas, veli isti Otac, nema u Portugalu gotovo nijedne kape¬ 
lice, koja ne bi imala koji oltar ili barem svetu sliku Gospe Fa- 
timske. Na mnogim mjestima slavi se 13. dan svakog mjeseca za¬ 
jedničkom sv. Misom, sv. pričešću, molenjem krunice, izlaganjem 
presvetog oltarskog Sakramenta, s blagoslovom. A dvaput na 
godinu, u svibnju i u listopadu obavljaju se i vanredne svečanosti 
uz najimpozantnija narodna hodočašća do svetišta Fatimskoga. 

Izvan Portugalske pobožnost Gospi Fatimskoj širi se brzo 
u Belgiji, Francuskoj, Španjolskoj, Italiji, Švicarskoj... U Njemač- 


4 Fonseca, La Meraviglie Di Fatima, str. 108. 

koj napisao je sveučilišni profesor Dr. Ludwig Fischer dvije teme¬ 
ljite knjige »Fatima, das portugiesische Lourdes« i »Fatima im 
Lichte der Autoritat«, te se u Bambergu otvorila posebna naklada 
»Fatima-Veriag« (Langestrasse 22) za širenje ove pobožnosti u 
njemačkim krajevima. I u prekomorskim zemljama, naročito u 
portugalskim misijama krasno napreduje ista pobožnost. Sam sv. 
Otac papa Pijo XI. udostojao se 13. studenog 1929. blagosloviti 
poseban prekrasan kip Gospe Fatimske za portugalski kolegij u 
Rimu. 

Poruka milosrđa, koju je donijela Gospa Fatimska, namije¬ 
njena je nesamo Portugalu, kaošto se i Lurdska poruka nije ticala 
samo Francuske. Uvažimo okolnost, da se je iste godine ukazala 
Gospa Fatimska, kad zavlada boljševizam u Rusiji (g. 1917). Kada 
na krajnjem istoku Evrope, u Rusiji, antikrist strese sve svoje 
okove, da se zarati ne samo protiv prave vjere nego i protiv same 
ideje o Bogu i protiv građanskoga društva: na krajnjem zapadu 
pojavljuje se velika i vječna Neprijateljica paklene zmije. Ona 
nam prstom pokazuje jedini put spasenja svojim pozivom na po¬ 
koru i na mržnju grijeha, poimence nečistoga grijeha i bestidne 
mode, nadalje po svojoj svesrdnoj preporuci, da svaki dan pobož¬ 
no izmolimo svetu krunicu, koja je ključ riznice Božjeg 



Gorušično zrno kod prvog ukazanja Gospe Fatimske, 

Velika su djela Božja s početka obično nalik na gorušično 
zrno te se tek malo po malo uz silne poteškoće i opreke razvi¬ 
jaju do divnog i plodonosnoga stabla. Zemlju za njegovanje ovog 
gorušičnog zrnca revno su već unaprijed obrađivali i priređivali 
Oci Dominikanci samostana della Battaglia kraj svetišta 
»Naše Gospe od Pobjede« time, što su u obližnjem seo¬ 
skom narodu oko Fatime silno raširili pobožnost prema svetoj 
Krunici Gospinoj i to s tolikim uspjehom, te su i mala djeca toga 
kraja u svakoj obitelji radosno molila svetu Krunicu. 0 

Bilo je 13. svibnja 1917. oko podne, kada je troje čobančadi iz sela Alju- 
strel kod Fatime na gorskom koritancu ili dolu »Cova da Ina« paslo malo sta¬ 
do ovaca. Ta su djeca bila prvoprićesnica Lucija od 10 godina i dva bratučeda 
njezina, osamgodišnji Franjo i sedamgodišnja Jacinta. 

Po svom lijepom običaju djeca o podne kleknuše na travu i izmoliše 
svetu krunicu pa se zatim povratiše na svoju omiljelu zabavu, gradeći od ka¬ 
menja malu kolibicu na mjestu, gdje se sada gradi divna bazilika. Nebo se bez 
oblaka sjajno smijalo, kad im se na jedamput zablista munja i prođe ispred 
očiju. Prestrašena djeca pogledaše k nebu, ali nigdje ni oblaka. Tada će Lucija 
reći: »Zar se iza brda pripravlja oluja?... Bolje će biti, da se vratimo kući.« 
Franjo i Jacinta odmah pristadoše, te su djeca opet silazila s brda, tjerajući 
pred sobom svoje ovce. Došavši do podnožja brda, na mjesto, gdje je kasnije 
stalo izvirati čudesno vrelo, još sjajniji munjeviti bljesak silno ih potrese, i 

•' V. da Fonseca, 1. c, 109.—110. 

B Da Fonseca, str, 8—9. 

dok su u tajinstvenoj stravi te kao pitajući gledali jedno drugo, opaziše na 
desnoj strani u svojoj najvećoj blizini iznad male zelene ćesvine lijepu gospoju, 
svu sjajnu i svijetliju od sunca. Odmah nagnuše u bijeg. Ali ih prikaza milim 
migom umiri, govoreći; »Ne bojte se; ne ću vam ništa zla učiniti!« 

Tada se mališi zaustaviše i stadoše je promatrati. Čudesna je gospoja 
mogla imati 15 do 18 godina. Bijela ko snijeg haljina suzila joj se oko vrata 
zlatnom vrpcom i spuštala se do nogu, koje su se jedva dodirivale lišća česvi- 
ne. Posve bijeli plašt, obrubljen zlatnim uresom, pokrivao je glavu i svu osobu, 
osim ruku sklopljenih na prsima; a s desne joj je ruke visjela krunica od bije¬ 
log biserja s malim srebrnim križićem. Lice joj je sa svojim prečistim i neizre¬ 
civo nježnim crticama bilo okruženo sjajnom aureolom, ali kao da se osulo 
nekom sjenom žalosti, 

Lucija se najprije osmjeli i zapita Gospoju: — Iz koje ste vi zemlje? — 
Moja je zemlja nebo, — A zašto ste ovamo došli? — Došla sam vas zamoliti, 
da trinaestog dana svakog mjeseca kroz pol godine u ovaj čas ovamo dođete. 
U listopadu kazat ću vam, tko sam i što hoću od vas. 

Dalje će Lucija: — S neba dolazite... Hoću li i ja u nebo? — Da! — 
I Jacinta? — Da, i ona. — A Franjo? — Oči se prikaze sad izravno svrnušena 
dječaka, i uz izraz dobrote kao i nekog materinskog ukora ona reče: — On 
također; ali će prije morati izmoliti mnogo krunica. 

Na novo pitanje Lucijino o sudbini dvaju mladića, koji su bili umrli prije 
nekog vremena, prikaza odgovori, da je jedan u raju, a drugi još u čistilištu. 
Na to je Gospoja preporučila djeci, da i dalje vazda pobožno mole krunicu, 
kako su to malo prije učinili bili, i onda se udalji prema istoku. Ipak nije mi¬ 
cala nogu, nego prema izrazu vidjelaca »išla je ravno, ravno«, dok ne iščeznu 
u svijetlu sunca. 

Kad su djeca došla iz ekstaze, veselo su gledala jedno drugo i stala iz¬ 
mjenjivati svoje prve utiske. Sve troje bijaše točno vidjelo Gospoju. Ali je 
Franjo čuo samo glas Lucijin; nije on zamjetio, da je i Gospoja govorila. Ja¬ 
cinta je sve jasno čula; ali nije sudjelovala u razgovoru. Jedina je Lucija uče¬ 
stvovala u dijalogu, koji je trajao oko 10 minuta. 

A što se međutim dogodilo sa stadom? Ogledavši se djeca, neugodno ih 
se dirnulo, što su ovce pasle na tuđoj graškom posijanoj njivi. Odmah ih is¬ 
tjeraše iz polja, bojeći se kazne. No srećom »se nije vidjelo, da je grašak po- 
pasen«, reče Lucija bezazleno. U strahu od ukora preporučila je Franji i Ja- 
cinti, da ne bi kod kuće ni rijeći spomenuli o čudnom događaju. No badava su 
ovi to obećavali. Došavši kući opširno stadoše pripovijedati o svom doživljaju. 
A roditelji im o tom izvjestiše majku Lucijinu, Mariju Rozu. 

Na pitanje majčino Lucija je prostodušno otkrila, što je vidjela i čula. 
Ali u zao čas po se. Jer majka ju je jako izružila i pred župnikom jadikovala, 
što baš nju čeka opet takva nesreća. 

— Ali kakva nesreća? — Podrugivat će se sav svijet tom djetetu. — No 
ako bi bila istina, što ona pripovijeda, bit će to za vas velika blagodat, radi 
koje će vam svi zavidjeti, — Ako bi bila istina... Ali ne može biti istina. — 
Ta mi se kćerka hoće sad izroditi u lažljivicu. I to je prviput. No ja ću je opa¬ 
metiti da ne laže. — I došavši kući nije štedjela ni šibe, da kćerku oduči od 
tobožnje laži. 

Vijesti o ukazanju brzo se raširile među stanovnicima mjesta Fatime. 
Ali kako je majka Lucijina unaprijed rekla, ljudi ne htjedoše da vjeruju rije¬ 
čima male djece. Neki im se pače stadoše podrugivati i držati ih za varalice. 
Ali su vidioci i dalje branili istinu svojih tvrdnja i odlučili, da će se uz nužno 
dopuštenje odazvati pozivu lijepe Gospoje. 

• 

Držeći se pravila zdrave kritike, ne ćemo u ovom točnom 
izvještaju o prvom ukazanju naći nijedne riječi ili okolnosti, koja 
bi nas'ovlastila, da sve to unaprijed zabacimo kao puku dječju 
tlapnju. Uzoran je osobito trijezni i nepovoljni prvi postupak maj¬ 
ke Lucijine sa kćerkom. Premda majka svjedoči, da joj kćerka 
nije dosad nikada lagala, ipak se uporno otima priznanju čudnih 
činjenica i voli međutim prema posve nevjerojatnoj hipotezi sve 
vijesti o prikazi pripisivati maštanju i umišljanju djece nego vje¬ 
rovati u čudo bez daljnih vanjskih dokaza. I pravo je radila, što 
nije odmah pozitivno usvojila misli i riječi neiskusne djece, makar 
i prevršila mjeru opreznosti, kaznivši dijete zbog nedokazane to¬ 
božnje laži. No djela Božja afirmirat će se s vremenom i očitim 
znakovima odozgor i divnim svojim plodovima prema načelu Kri¬ 
stovu: »Po plodovima njihovim poznat ćete ih.« 

Izvještaj o 2,, 3, i 4. ukazanju te o mnogim kušnjama vidjelaca. 

Nitko nije djeci zabranio niti smetao, da se 13. lipnja 1917. 
ne bi vratili u »Cova da Iria« na mjesto ukazanja. Pače, kako su i 
sami roditelji Franjini i Jacintini dosada malo držali do zagonet¬ 
nih izjava svojih mališa, zato nam svjedoči činjenica, da su sami 
toga dana rano krenuli na put do pazara, koji se baš na Antunovo 
držao u mjestu (Porto di Mos), i s kojeg su se vratili kući istom 
u poodmakloj noći. 

Žitelji općine Fatime slavili su najpopularniju svetkovinu sv. 
Ante, rođenog Portugalca, i zato su još manje na to mislili, da bi 
toga dana pošli u Cova da Iria. Jedva se našlo 60 osoba, koje su 
u svojoj radoznalosti pratile ono troje djece do mjesta dogovora. 
Čujmo sad, kako jedan od ovih očevidaca pripovijeda: 

»U određeni čas troje mališa prispjevši i pokleknuvši pod velikom če- 
svinom, koja se nalazila 50 koraka više mjesta ukazanja, izmotiše treći dio ru- 
žarja. Tada Lucija ustade, priredi svoj šal i bijeli rubac, kojim je pokrivala 
glavu te posve opravi haljine, kao da će ući u crkvu. Onda se okrene prema 
istoku čekajući prikazu. Iz okoline stadoše pitati, da li joj treba mnogo čekati. 
Ona to zaniječe. Međutim su Franjo i Jacinta kazivali, da će biti još vremena 
za drugu krunicu. No Lucija im namignu i naglo reče: »Već se vidio bljesak 
munje; odmah dolazi Gospoja.« Onda brzo i ravno poleti prema maloj česvini, 
kamo su i Franjo i Jacinta za njom pošli.« 

Svjedok dalje veli: »Razumio sam pitanja Lucijina i što je rekla u raz¬ 
govoru s prikazom; ali ništa nisam vidio od prikaze niti sam čuo odgovora. 
Ipak sam zamijetio jednu vanređnu stvar: Bilo je naime u lipnju, a česvina se 
zazelenila novim i dugim lišćem. Kad je Lucija poslije ukazanja izjavila, da je 

Gospoja otišla prema istoku, sve je lišće na česvini bilo sabrano i nagnuto u 
onom pravcu, kao da ga je krajnji rub od plašta Gospojina kod odlaska 
pritisnuo.« 

I ovaj je razgovor trajao oko 10 minuta. »Što hoćete od mene?« zapita 
iznova Lucija. Prikaza opet preporuči, da se krunica često izmoli, i uputi Lu- 
čiju, da bi se ova kratka molitvica uvrstila iza »Slava Ocu« na koncu svake 
desetke: 

»O moj Isuse, oprosti nam naše grijehe, očuvaj nas od vatre paklene i 
pomozi dušama u čislilištu, osobito najzapuštenijima /« 

Onda Gospoja reče Luciji: »Želim, da se naučiš čitati.« I odmah povjeri 
po jednu tajnu svakom djetetu, izrijekom zabranivši, da bi je ikomu otkrili. 
Franjo nije čuo riječi Gospojinih, ali je saznao od Lucije, što se njega ticalo. 
0 čem se tu radilo, nikad ne doznasmo. Djeca samo potvrdile, da je to smje¬ 
ralo na njihovo dobro. Čini se, da se tu nije direktno govorilo o vječnom spa¬ 
senju, jer je ovo djeci bilo osigurano već 13. svibnja. Moguće, da je Gospa Ja- 
cinti i Franji objavila njihovu skoru smrt; a Luciju je valjda pozvala, da osta¬ 
vi svijet i da se Gospodinu posveti u redvničkom životu. No to su samo slutnje. 

Kad je prikaza ilčeznula, djeca se povratile kući, a radoznali pratioci 
razglasile u Fatimi, što su vidjeli i razumjeli s obzirom na novo ukazanje. 


13. srpnja 1917. mnoštvo od kakvih 5000 osoba opkoli male 
vidioce u »Cova da Iria«. Po treći je puta Gospoja za svog uka¬ 
zanja preporučivala, da se krunica na čast Gospinu izmoli, ovom 
zgodom na tu nakanu, da se isprosi žuđeni svršetak (svjetskog) 
rata, jer reče, da im ona jedina može priteći u pomoć. 

Lucija je zamoli, da kaže svoje ime i da učini jedno čudo, 
kako bi se činjenica ukazanja dokazala. Gospoja odgovori, da će i 
dalje još dolaziti, a u listopadu da će kazati, tko je i što hoće, i da 
će onda učiniti veliko čudo, ne bi li svi povjerovali. 


Već počinju i za naše male vidioce javne kušnje i pro¬ 
gonstva, po kojima se svako djelo Božje ima prokušati kao 
zlato u vatri. Dosta je samo natuknuti grdne napadaje zle štampe, 
onda zatvor, mučna preslušavanja i prijetnje smrću. 

Crkveni je autoritet međutim i daje mudro šutio o tim do¬ 
gađajima. I katolička se štampa držala u nužnoj rezervi preporu¬ 
čujući vjernicima, da budu na oprezu od mogućih spletaka pakle¬ 
nih vlasti ili zlobnih sektaraca. Ali liberalna štampa, poprijeko ne¬ 
prijateljska, i odviše se bavila tim ukazanjima. Opisivala je sa svim 
potankostima činjenice, iskrivljujući ih izmišljenim okolnostima. 
Ujedno je iscrpljivala sve hipoteze, da bi ih opširno protumačila, 
isključivši dakako već unaprijed samu mogućnost vrhunaravnog 
utjecaja. Osobito se puno govorkalo o unosnoj špekulaciji, da bi 
se od navodne »Serra de Aire« (Cova da Iria) napravila tvornica 
čudesa i, .. novaca, kako se to prije tobože u Lurdu učinilo. Drugi 
su opet tvrdili, da sugestija tumači sve, 




FATIMSKA GOSPA 1 PREPOROD PORTUGALSKE 


31 7 


Ali je to protiv volje liberalaca urodilo i pozitivnim re¬ 
zultatom: zlobni su naime i skeptički članci 6ve štampe još više 
promicali zanimanje za novo fatimsko proštenište. Prema tomu 
ne ćemo se čuditi, što je 13. kolovoza golemo mnoštvo krenulo u 
»Cova da Iria«. Pješke, na konju i muli, na biciklu, u kolima uzla¬ 
zilo se od svih pravaca prema Fatimi. Novine su govorile o 15 do 
18.000 hodočasnika. Bilo je među njima dakako i indiferentnih ra¬ 
doznalih putnika; ali su većinom bili pobožni vjernici, koji su se 
moleći krunicu i pjevajući svete pjesme penjali do blagoslovljene 
česvine, što su je revni štovatelji Gospini već lišili bili svega lišća 
i granja. 

No eto silnog razočaranja! Već je podne. A nema malih vidjelaca. S ne¬ 
kom tjeskobom čekali su hodočasnici još malo vremena u svoj strpljivosti, dok 
se napokon prosula vijest, da djeca ne će doći, jer da ih je g. upravitelj ili 
gradonačelnik iz »Villa Nova de Ourem«, kamo potpada općina Fatima, zatvo¬ 
rio. Možemo zamisliti ogorčenost mnogih hodočasnika, između kojih su žešći 
duhovi već predlagali, da se od gradonačelnika potraži razjašnjenje. U to su 
mnogi opazili neke vanredne pojave, koje su donekle umirile razjarene hodo 
časnike. 

Očevidac pripovijeda: »Već sam se počeo vraćati s nekim prijateljima, 
kad se namjerismo na više ljudi, koji su izvan sebe od radosti govorili, kako Se 
Gospa ipak i ovaj dan ukazala. Svi su jednoglasno potvrđivali, da su čuli ne¬ 
što kao grom i vidjeli u blizini česvine bljesak munje, iza koje se pokazao 
prekrasan oblak, koji je opkolio drvce (česvinu) te se iza nekoliko časaka uz¬ 
digao u zrak i onda je iščeznuo. Tom se viješću svi umiriše, pa je ta okolnost 
oslobodila načelnika od ozbiljne pogibelji.« 

Da protumačimo, kako je došlo do zatvora djece! Protivu- 
erkveni se načelnik strastveno držao slova zakona, koji zabra¬ 
njuje kojugod vjersku manifestaciju izvan crkve. Mislio je, da je 
došao čas, kad će prekinuti ovo protivuzakonito općenje neba sa 
zemljom. Dođe dakle u kuću vidjelaca i ponudi se, da će ih sam 
povesti u »Cova da Iria«. S dopuštenjem roditelja posadi ih u 
svoja kola; ali ih onda ravno odveze u »Villa Nova de Ourem«, 
gdje ih je tri puna dana držao u zatvoru u svojoj kući. 

Preslušavanje djece i prijetnje načelnikove. 

Dok se kroz ova tri dana načelnikoya žena materinski brinula za uap- 
šenu djecu, dotle ih on nije prestao mučiti škakljivim i lukavim pitanjima pa i 
mamiti raznim obećanjima, ne bi li uspio, da njihove izjave dovede u među¬ 
sobno nesuglasje i protivurječje. Sve je također kušao, ne bi li ih prisilio na 
priznanje, da su se igrali komedije, ili barem postigao to. da im iz usta izmami 
njihove tajne. No svi su pokušaji ostali uzaludni. Mališi su složno potvrdili 
svoje prođašnje izjave, a što se tiče tajne, mukom su mučali. 

Tada se taj delija stao ljuto groziti djeci. Stupivši u sobu, u kojoj su vidioci 
bili zatvoreni, razjarenim licem poviče: »Ili kažite istinu, ili ću vas dati ispe¬ 
ći u vrelom ulju.« — Mališi na to oclgovoriše: »Ali mi ne ćemo da lažemo.« — 
Tada se okrene Franji i reče: »Otkrij barem tajnu, koju si primio, kako veliš.« 

— »Ne mogu.« — »Ne Možeš? Ja ću učiniti, da uzmogneš.« I odmah ga izvede 
iz sobe. 

Prođe nekoliko minuta, a načelnik se vrati u sobu i reče: »Jedan je već 
gotov. Sad je red na tebi, Jacinto. Reci mi svoju tajnu!« — »Ne mogu je ni¬ 
komu kazati.« — »No, vidjet ćemo .,.« Pograbivši je za ruku, vukao ju je za 
sobom, dok je ona plakala. , 

Isti se prizor ponovi iza nekoliko minuta s Lucijom. »Što si tada misli¬ 
la? — »Da će on uistinu to učiniti, i da mi je grob već gotov. Ali ne ću moći 
ništa kazati i preporučit ću se Gospi.« 

Srećom načelnik nije izvršio svojih prijetnja, i Lucija doživi veselje, da 
je u kuhinji opet našla svoje dvoje rođaka žive i zdrave, makar i ne bili još po¬ 
sve slobodni od straha. 

To je bio posljednji juriš naćelnikov. Umaran i poražen postojanošću 
djece vrati ih 16. kolovoza u jutro njihovim roditeljima i tako ih izbavi iz 
tjeskobe, u kojoj su sproveli ta tri dana. Franjini i Jacintini roditelji bijahu 
već poslali jednog njihova brata, da se raspita o njima. No Lucijina mati, kako 
je bila energična žena, pokaza se dosta indiferentnom. Pače onima, koji su je 
izvijestili, da je bačena u zatvor, odvrati: »Pustite je tamo, ako je to zasluži¬ 
la.« — »Kako to? Ako je zaslužila?« — »Da, ja vas uvjeravam: Ako je lažno 
što kazala, neka se odmah kazni. Ako je pak istinu rekla, Gospa će se već po¬ 
brinuti, da je obrani.« 

* 

Ne mogavši po dogovoru 13. kolovoza stići u »Cova da Iria«, 
mali se vidioci nisu više nadali, da će još istoga mjeseca opet vi¬ 
djeti lijepu Gospoju. AH ne bi tako. Poslije nekoliko dana, 19. ko¬ 
lovoza nađoše se iznova na okupu u »Malom Dolu« (Valinhos), 
gdje su pasli stado. # Tu im se Gospoja naglo opet ukaza i najprije 
se potuži na onoga, koji ih je zadržao u zatvoru, a onda pridomet- 
ne, da će zbog toga čudo, obećano za mjesec listopad, manje uda¬ 
riti u oči. Pošto su već mnoge milostinje bile položene ispod slav¬ 
ne česvine, Lucija zapita Gospoju, u koju se svrhu imaju uložiti. 
Prikaza odgovori, da će se ti novci upotrijebiti za nabavu dviju 
nosiljka, od kojih će jednu nositi Lucija i Jacinta uz druge dvije 
bijelo obučene djevojčice; a drugu će nosiljku nositi Franjo sa tri 
dječaka vršnjaka, koji će također biti odjeveni u mali bijeli pla- 
štić, (Ova je poruka očito smjerala na njegu brojnih bolesnika i 
bolesnica, koji se brzo iza toga pojaviše na čudotvornom prošteni¬ 
štu u Fatimi), Ostatak od onih milostinja imat će se upotrijebiti za 
svetkovinu Gospe od Ružarja i za gradnju jedne kapele. 

Pošto je i ovo ukazanje potrajalo kao obično, djeca se opro- 
stiše od prikaze do 13. rujna 1917. 

* 

Što smo dosada vidjeli i čuli o novom prošteništu u Fatimi, 
o pojedinim ukazanjima i raznim kušnjama djece sa strane rodite¬ 
lja i ouremskog gradonačelnika, sve to potvrđuje nehinjenu, pače 
i junačku iskrenost djece vidjelaca. K tomu nam sve jasnije udara 
u oči drugi objektivni i posve sigurni kriterij, što ga je Spasitelj 

isticao: »Po plodovima poznat ćete, kakovo je drvo.« Po njihovim 
plodovima raspoznajemo ne samo prave i lažne proroke nego i 
razne duhove, koji su oko Fatime nevidljivo djelovali: dobre du¬ 
hove, koji su malim vidiocima ulili u dušu onu djetinju prostoduš¬ 
nost, onu neprisiljenu pobožnost punu strahopočitanja, onu divnu 
mržnju na svaku i najmanju laž i onu junačku srčanost, duhove, 
koji su i njihove roditelje opremili nužnom opreznošću; a jednako 
raspoznajemo na djelu zle duhove, koji su po zločestoj štampi i 
po zlobnim ljudima pogrđivali svetinju i svom silom htjeli osujetiti 
novo proštenište i milosrdne namjere Božje. »No nema mudrosti, 
nema razboritosti, nema savjeta protiv Boga.« {Posl. 21, 30.) I sve 
pojedine okolnosti kod ovih ukazanja nose u sebi obilježje istine 
i trajno odišu onim ozbiljnim dostojanstvom, što ga pokazuju djela 
Božja u opreci s taštinom i nezgrapnošću djela đavolskih. 

Peto ukazanje Gospojino. 

Strastvenost ouremskog upravitelja urodila je posve drugim 
plodom, nego je sam očekivao. Odonda nitko pametan nije 
više sumnjao o iskrenosti djece. Ujedno su učestali prosvjedi pro¬ 
tiv onoga silničkog postupka, a živa vjera i pobožnost svega na¬ 
roda doživljavala je sve sjajnije i velebnije vanjsko slavlje. Jedan 
očevidac ovako pripovijeda: 

»U jutro 13. rujna 1917. prijatelj F. zamoli me, da sjednem u njegova 
kola i da se pridružim hodočasnicima. I ja zanosno priraih ponudu. Dan prije 
bijahu ovuda prolazile velike čete ljudi, koji su došli iz primorskih krajeva. 
Putnici su pokazivali neopisivo oduševljenje, te su mi suze na oči navrle, gdje 
sam konstatirao tako živu vjeru i žarku pobožnost kod tolikih tisuća hodoča¬ 
snika. Drumovi i puteljci vrvili su svijetom . .. Diljem svega života svoga nisam 
nikad vidio tako potresnih vjerskih manifestacija. 

Oko 10 sati (u jutro) dođosmo do cilja svojeg putovanja. Mnoštvo svi¬ 
jeta bijaše već golemo. Svi se s najvećim strahopočitanjem približavali mjestu 
ukazanja. Muževi su skinuli šešire i gotovo svi poklekoše i stadoše se revno 
moliti. Oko podne bilo je 20 do 30.000 osoba na okupu. Točno u 12 sati sunce 
je stalo manje sjati i pripicati... Žućkasta se boja svijetla prelijevala u atmo¬ 
sferi. Nisu svi opazili te pojave, koji se od 13. svibnja ponavljali 13. dana 
svakog mjeseca baš o podne. Troje malih vidilaca bili su malo prije prispjeli. 
Lucija je sve uredila za molitvu krunice. Ne ću nikad zaboraviti dubokog doj¬ 
ma, kad sam vidio, gdje na znak desetgodišnje djevojčice tolike tisuće vjernika 
padaju na koljena te se uz tople suze na glas mole Bogu i Gospi.« 

Još je puk molio, kad djevojčice uskliknuše: 

»Evo je, evo je, dolazi /« 

Bijaše to peta audijencija, koju je nebeska Gospoja davala fatimskoi 
čobančadi. Prikaza reče vidiocima, neka budu postojani u molenju krunice, da 
bi zadobili milost te rat prestane. Obećala je, da će se u listopadu vratiti sa 
svetim Josipom i s Djetešcem Isusom. Ujedno im je naložila, da se 13, u nare¬ 
dnom mjesecu svakako vrate ovamo, 

Lucija zamoli Gospoju da bi ozdravila bolesnike. Ona odgovori, da će se 
neki izliječiti, a drugi ne, jer Gospodin nema povjerenja prema ovima. Mno- 

štvo naokolo nije razumjelo tajinstvenoga glasa čudesne prikaze. Ipak su svi 
vidjeli, da se Lucija razgovara s nekim nebeskim bićem. Konačno reče djevoj¬ 
čica; »Gospođa odlazi!'. 

Sunce opet stade sjati kao obično; djeca se vratiše kući, a mnoštvo se 
malo pomalo razilazilo. Osim toga, što je sjaj sunca popustio pod ukazanjem, 
bilo je i drugih znakova, koji su pratili i slijedili tajinstveni razgovor. Čudan 
bijeli sjaj ili nimbus, vidljiv do nekog razmaka, opkolio je česvinu, obuhva¬ 
tivši pače i same vidioce. S neba je padala kanoti kiša bijeloga cvijeća ili pa¬ 
huljica snijega, koje se’ishlapiše u zraku. Taj je pojav i biskup one biskupije 
(Leiria) jedamput jasno zamijetio. 

Službeno preslušavanje djece po profesoru bogoslovije 
vikontu di Montelo- 

Svi spomenuti znakovi, pa i točnost, kojom zaredaše, sve su 
više povisivali povjerenje crkvenog autoriteta u tu djecu. Konač¬ 
no su neke ovlaštene ličnosti odlučile, da ispituju vidioce, kako bi 
ozbiljno mogli proučiti ove tajinstvene činjenice. Među drugima 
odlikovao se jedan učeni svećenik i profesor bogoslovije u patri- 
jarhijskom sjemeništu lisabonskom, koji je odonda postao i povje¬ 
snik Fatimskog prošteništa pod pseudonimom »Vikonte di Mon- 
telo«. On pođe 27. rujna 1917, k roditeljima Lucijinim, da podvr¬ 
gne male vidioce posebnom ispitu. 

Lucije nije bilo kod kuće. Bila je u berbi u jednom obitelj¬ 
skom vinogradu, dva kilometra daleko od doma. Majka poruči po 
nju. Međutim se Franjo i Jacinta, čuvši, da ih traže, vratiše s po¬ 
lja i navratiše se u kuću Lucijinu. 

Najprije dođe mala Jacinta. Ona je kćerka Emanuela 
Petra Marto i Olimpije di Gesu, što ih je sve selo uvelike štovalo. 

»Mala ima 7 godina te je razmjerno velika za svoje godine. Pravil¬ 
ne su joj crtice lica, glava crnomanjasta, odijelo čedno. Suknjica 
joj se spušta do ispod koljena. Sva vanjština njezine osobe odaje, 
da je fizički i moralno zdrava. 

Prisutnost nepoznatih osoba nešto ju je iznenadila. Zato se 
u prvi mah zbunila te je samo u kratkim presječenim riječima od¬ 
govarala tihim, jedva razumljivim glasom. Dolazak njezina brata 
F r a n j e izbavilo ju je iz neprilike. On uniđe s kapom na glavi. 
Sestrica mu namignu, da otkrije glavu, no on kao da toga nije ra¬ 
zumio, te se bez otpora i bez sugestije odazva i podvrže ispitu. 

Potvrdio je u svojim odgovorima one činjenice, koje u glavnom već zna¬ 
mo. Dodao nam je ove potankosti. Na p/tanje, da li Gospoja (prikaza) ima ne¬ 
što na ušima, odvrati; »Uši joj se ne vide, jer su sakrivene pod plaštom.« -- 
»Kakve su boje zrna od krunice?« »Posve bijele.« — »Je li Gospoja lije¬ 
pa?« — »Oh sigurno!« — »Ljepša od onih djevojčica, što ih vidiš tamo dolje?« 
— »Ljepša.« — »Ali ima gospoja, koje su još ljepše od onih djevojčica.« — 
»Ona je ljepša od kojegod osobe, koju sam vidio.« 

Pod ispitivanjem Franjinim Jacinta bijaše otišla na ulicu igrati se sa 
djevojčicama svoje dobi. Hitro su je sada pozvali i posadili na klupu i od nje 
su mogli dobiti nešto potanjih odgovora negoli od njezina brata. 

Između drugih već poznatih stvari dobi vikont di Montelo i ove odgovore. 

»Kakve je boje njezina kosa?« — »Ne vidi joj^se kosa, jer je sakri¬ 
vena pod plaštem.« — »Nosi Ii minđuše?« — Ne znam, jer nisam vidjela uši¬ 
ju.« — »Kako drži ruke?« — »Drži ruke sklopljene na prsima u vis.« — »Je li 
krunica na desnoj ruci li na lijevoj?« — Mala na to brzo odgovori: »Na desnoj 
ruci.« — Onda kad su kušali, da je stave u nepriliku, pokaza se smetenom i 
zbunjenom, jer nije mogla točnije označiti, koja od njezinih ruku odgovara ru¬ 
ci Gospinoj s krunicom. — »Što je Gospoja Luciji preporučila s većom usrdno- 
šću?« — »Da moli krunicu svaki dan.« — »I ti je moliš?« — »Da, ja je molim 
svaki dan S Franjom i s Lucijom.« 

Preslušavanje Lucij'ino, 

Poslije po sata stigne Lucija. Viša i razvijenija, jaka i puna 
zdravlja, odavala je neku naravnu slobodu, koja je bila u opreci 
s bojažljivošću Jacintinom, ali bez ikakva čuvstva taštine. Prošlog 
12. ožujka (1917.) navršila je 10 godina. Otac joj Antonio dos San- 
tos čestit čovjek, ali bez velike pobožnosti. Nasuprot majka joj 
Marija Rosa pravi uzor kršćanske gospođe, sva zaokupljena time, 
da uzgoji svoju djecu u svetom strahu Božjem i u ljubavi prema 
dužnostima. Pobožna žena ne zna, što bi mislila o viđenjima svoje 
kćerke. U neizvjesnosti između nade, da se blažena Djevica doi¬ 
sta ukazala kćeri, i između straha, da bi ona mogla biti žrtva je¬ 
dne halucinacije, ne gleda bez nemira, kako se posjetnici svaki 
čas navraćaju u njezin stan. 

Poslije ukazanja nije se mogla konstatirati promjena u po¬ 
božnosti Lucijinoj, jer se ona i dalje moli s istom revnošću i s 
istim načinom kao i prije poput svojih sestrica. Kraj neke umore- 
nosti, prouzročene od toliko ispitivača, Lucija se veoma prijazno 
odazvala preslušavanju vikonta di Montelo. 

Iz dugog njezina ispitivanja evo jedne točke naoko oprečne 
izjavama druge djece, i takvih odgovora, kojima je razbistrila ne¬ 
ke prigovore: 

— »Nosi U (prikaza) minđuše?« — »Da, dvije male karike.« — Ova pri¬ 
vidna opreka s riječima Franjinim i Jacintinim zgodno se tumači izravnim po¬ 
gledom ili prospektom Lucijinim na lice Gospino te poprečnim pogledom Fra¬ 
njinim i Jacintinim na njezin profil. Franjo i Jacinta više sa strane gledahu 
Gospoju, koja je direktno razgovarala s Lucijom. Uostalom, potvrđuje se ov¬ 
dje činjenica, da nije bilo nikakva prethodnog dogovora medu vidiocima o 
tom, što će tko odgovarati na pitanja. 

O tajni povjerenoj pitao je vikonte: »Zar ne ćeš moći barem svom ispo¬ 
vjedniku otkriti tajnu?« — Na to je pitanje Lucija stala šutjeti, i budući da se 
zato očito smela, di Montelo je smatrao shodnim, da dalje ne pita o tom. — 
Da se otmeš dosadnim pitanjima načelnikovim, koji je htio saznati tajnu, go¬ 
vore, da si pripovijedala nešto, što nije istina, varajući ga i hvastajući se ka¬ 
snije, što si se s njim igrala. Je li to istina?« 

»To je krivo. Gospodin je načelnik htio, da mu ja otkrijem tajnu, a jer 
nisam mogla to učiniti, oprla sam se tomu. Osim tajne sve sam mu pripovije¬ 
dala, što mi je Gospoja rekla. Poradi toga je valjda gospodin načelnik mislio, 

da sam mu ja priopćila tajnu. No ja ga nisam htjela prevariti.« — »Gospa ti ie 
naredila, da se učiš čitati.« — »Da, kad mi se ukazala drugiput.« — »Ali ako 
ti je rekla, da će te odvesti u nebo u slijedećem mjesecu listopadu, što će ti 
koristiti priprava za čitanje?« — »Nije istina, da mi je to rekla Gospoja; ni¬ 
kad nisam ni sanjala, da bih to tvrdila.« — ... »Hoće li na 13. listopada je¬ 
dina Gospa doći?« — »Doći će sa sv. Josipom i s Djetešcem Isusom.« — »Je 
li ti još drugo što objavila?« — »Rekla je, da će učiniti veliko čudo, po kojem 
će svi morati vjerovati, da se ona uistinu ukazala.« — »Zašto si toliko puta 
oborila oči i prestala stalno gledati u Djevicu?« — »Jer mi se toliko puta vid 
zabliještio.« — »Je li te naučila kojoj molitvi?« — »Naučila me je onoj, koju 
molimo iza svakog otajstva krunice.« . , . 

* 

Dva su dana prije roka posljednjeg ukazanja (11. IX.), Vikon- 
te di Montelo opet pokuca na kućna rata Lucijinih roditelja, da 
upotpuni vijesti o tim vanrednim događajima. Redom je ispitivao 
majku, onda iznova i Luciju i Jacintu i Franju o nekim potanko¬ 
stima, koje su nam većinom već poznate. Rezultat svih ovih pre¬ 
slušavanja mogao je crkvenu oblast samo utvrditi u mnijenju, da 
je tu doista »prst Božji« po srijedi. Ipak se s ove strane i dalje 
mudro šutjelo i strpljivo čekalo, kako će proći dan šestog i 
posljednjeg ukazanja. 

»Granđiosa giornata« zove 0. da Fonseca taj dan 13. listo¬ 
pada 1917. I doista, preslavan je to dan, što ga je sva Portugalska 
neopisivim čeznućem očekivala. Već uoči toga dana svi su dru¬ 
movi, koji vode u Fatimu, bili posve zaokupljeni svakojakim koli¬ 
ma i hodočasnicima, koji su ponajviše pješke prevalili mučni put 
do svetišta pjevajući svetu krunicu. Premda je vrijeme već bilo 
dosta hladno, ipak su odlučili sprovesti noć pod vedrim nebom, 
da dobiju što bolje mjesto na sutrašnji dan. 

Osvanu žuđeni dan s neprijaznim, kišovitim vremenom. Ništa zato. Mno¬ 
štvo je raslo, sve više raslo. Izbliza i izdaleka su dolazili; premnogi iz jako 
udaljenih pokrajinskih gradova, mnogi također iz Lisabona, odakle su i glavni 
dnevnici uputili svoje dopisnike u Fatimu. Kiša je neprestano padala, i tako 
se pretvorila dolina Cova da Iria u golemu kaljužu blata, u kojoj su hodoča¬ 
snici i radoznali putnici pokisnuli do kože. Ali ništa zato! Oko 11H sati bilo 
je preko 50.000 ljudi, koji su strpljivo čekali na svom mjestu. 

Dođoše i miljenici Marijini, mali čobani, što su ih roditelji za ovu zgo¬ 
du bili obukli u svečano odijelo. Mnoštvo im je puno poštovanja otvorilo pro¬ 
laz, i oni se postaviše pred stabalce, od kojega već nije ništa ostalo osim jednog 
panja. s 

Lucija naredi, da se kišobrani zatvore, Mnoštvo je poslušalo. Izmoljla se 
krunica. Točno u podne prikaza se pojavi na običnom mjestu sretnoj djeci, 
dok su drugi prisutnici vidjeli, gdje se triputa okolo njih (vidjelaca) razvija 
bijeli oblačić kao od kada te se onda uzdiže u zrak. 

Lucija još jednoć zapita; »Tko ste Vi, i što hoćete od mene?« — I pri¬ 
kaza konačno odgovori, da je GOSPA OD RUŽARJA i da je došla opomenuti 
vjernike, da promijene život i da grijehom ne ožaloste više Našega Gospodina, 

koji je već odviše uvrijeđen; nadalje da mole krunicu i čine pokoru za svoje 
grijehe. 

Dodala je zatim, da želi na ovom mjestu kapelu u svoju čast; obećala je, 
da će rat brzo prestati, ako se ljudi budu popravili; osim toga je obećala, da 
će uslišati njihove molitve, i kod oproštaja je prstom pokazivala na sunce, dok 
su vidioci imali dojam, da je to posljednje ukazanje." 

Čudo na suncu. 

Lucija je automatski protumačila onaj kret Gospin i viknula: 
»Gledajte sunce!« I sad se pojavi divan prizor, jedini u svojoj vrsti 
i dosada neviđen! Kiša je odmah prestala, oblaci se raspršiše i 
sunčani se kolut pokaza kao srebrni mjesec, zatim se munjevitom 
brzinom vrtio okolo sebe, nalik na vatreni kotač, sipajući na sve 
strane pramene svijetlih zraka žute, zelene, crvene, plavetne, lju¬ 
bičaste .., boje, a te su se zrake fantastično prelijevale na oblaci¬ 
ma nebeskim, na drveću, na stijenama, na zemlji i na golemoj 
množini svijeta. Taj se prizor zaustavi za nekoliko časaka, onda se 
iznova započeo sa svojim plesom šarenoga svijetla nalik na pre¬ 
bogatu girandolu ili vatreni kotač najvrsnijih pirotehnika; i opet 
se zaustavi, da po trećiput započne taj umjetni vatromet u još ša- 
renijim i sjajnijim bojama. 

Mnoštvo u ekstazi, bez daha gleda taj prizor. 

Najednom svi imaju dojam, kao da se sunce rastavlja od 
svoda nebeskog te se na njih ruši. Jedan jedini golemi vapaj pro¬ 
vali iz svakog srca kao znak sveopće strave, te se onda razna 
čuvstva ispoljiše u različitim usklicima. Jedni su govorili: »Ću d o, 
čudo!« Drugi su vapili: »Vjerujem u Boga!« Treći opet 
molili: »Zdravo Marij o!« Premnogi su vikali: »M oj Bože, 
milosrđe!« i pokleknuvši u blato, izmoliše na glas djelo skru¬ 
šen ja. 

Ovaj prizor, jasno razdijeljen u tri faze ili vremena, potrajao 
je punih 10 minuta, te ga je gledalo oko 70 hiljada osoba. Bilo je 
tu i vjernika i bezvjeraca, priprostih ratara i izobraženih građana, 
učenjaka i novinskih dopisnika, pa i prilično mnogo t. zv. slobo¬ 
dnih mislilaca, a svi su ovi bili bez posebne priprave, bez dojma 
koje druge sugestije osim glasa jedne djevojčice, koja je viknula: 
»Gledajte sunce!« pa su ipak svi ovi vidjeli iste pojave s istim fa¬ 
zama, u isto vrijeme, na dan i na čas mjeseca unaprijed obećanog 
i naviještenog. Osim toga iz sudbenog postupka proizlazi, da su to 
čudo zamijetile osobe, koje su bile u daljini od pet i više kilome¬ 
tara, te nisu mogle biti žrtve nikakve sugestije; drugi su opet po¬ 
svjedočili, da su diljem svega onog vremena držali oči uprte u vi- 
dioce, da vrebaju i na najmanje kretnje njihove, pa su mogli i na 
njima slijediti čudesne promjene sunčanog svijetla. 

I evo još jedne posve neobične okolnosti, koju su u procesu 
potvrdili premnogi, naime oni, koji su s obzirom na to bili ispitani: 
Nakon sunčanog prizora opaziše na svoje čudo, što se njihove ha- 

ljine, čas prije još posve vlažne i vodom nasićene, bijahu sasvim 
osušile. 1 

A zašto sva ova čudesa? Bjelodano zato, da bi se svijet u- 
vjerio o istini onih ukazanja i prema tomu također o posve van- 
rednoj važnosti nebeske poruke, koju je Majka milosrđa donije¬ 
la ... Poslušajmo je dakle! 

Vanredna ozdravljenja u potvrdu Fatimskih ukazanja. 

Na sam dan posljednjeg ukazanja i tako divnih znakova na 
suncu hodočasnici su saznali za posve vanredno ozdravljenje, po¬ 
stignuto na novom prošteništu, 

47-godišnja žena Marija do Carmo, udata za Joahima 
dos Santos, rodom iz Arnal-a kod Maceire u leirijskoj biskupiji, 
bolovala je već pet godina od teške bolesti, koja je pokazala sve 
simptome sušice. Od početka g. 1916. krenulo je zlo na gore. U 
svemu organizmu osjećala je oštre i neprestane bolove i druge 
teškoće, zbog kojih su mislili, da ima oteklinu u materici. Ne mo- 
gavši više ni jesti ni spavati, išla je u srpnju 1917. u susret skoroj 
smrti, kad je čula govoriti o vanrednim događajima u »Cova da 
Iria«, koje je proštenište 35 kilometara daleko od Maceire. Jedna 
zraka nade prosvijetlila joj dušu, te ona obeća, da će četiri puta 
pješke hodočastiti u Fatimu, ne bi li od presvete Djevice isprosila 
žuđeno zdravlje. 

13. kolovoza htjede krenuti prviput na hodočašće. Muž joj 
se opirao: »Siromašni smo; nemamo para, da uzmemo kola. Pje¬ 
ške nije moguće: možeš umrijeti na putu. Strpi se; ne ću te pu¬ 
stiti da pođeš.« No bolesnica je dalje molila muža, te jednog jutra 
uz pomoć muža pošla u kolima i stigla u Fatimu nakon veoma 
mučnog putovanja posve iscrpljena, i kako je rekla, bila je »sva 
samo jedan bol od glave do pete.« Iza nekoliko časaka na svoje 
veliko iznenađenje osjeti, da joj je puno bolje. Povratak joj nije 
bio tako mučan, i počela je uzimati nešto hrane. 

13. rujna pođe drugiput na hodočašće, osjećajući, kako joj 
zdravlje lagano sve više napreduje. 

Kad je 13. listopada po trećiput krenula u Fatimu, kiša plju- 
skavica iznenadila ju je na dugom putu te je u posve mokrim ha¬ 
ljinama došla na mjesto ukazanja. Kraj svega toga osjećala se on¬ 
dje posve zdravom; nestalo je boli, kašlja, oteklinš udova i drugih 
simptoma pređašnjih bolesti. Ujedno su joj se vratili tek i snaga. 
Potpuno je ozdravila. — Godinu dana iza toga izjavi, da se nije 
nikad u svom životu osjećala tako čilom i zdravom. 

Odonda su sve više učestali bolesni hodočasnici u Fatimi. 
Službeni liječnički ured svetišta registrirao ih je do g. 1932. preko 
8000, Otac da Fonseca u posebnom 9. poglavlju »Salus infirmo- 
rum« (Zdravlje bolesnih) između četiri stotine zabilježenih vanre- 
dnih ozdravljenja, što ih registrira Mjesečnik »Glas Fatimski«, 

izabrao je i opisao oko 13 slučajeva, koje sami liječnici ne mogu 
protumačiti prirodnim načinom. 7 

Na njih nadovezuje i više »moralnih č u d e s a« ili van- 
rednih obraćenja, postignutih po zagovoru Gospe Fatimske. 8 

Preslušavanje vidjelaca iza posljednjeg ukazanja. 

Još istoga 13. listopada 1917. vikonte di Montelo u kući ro¬ 
ditelja Franjinih i Jacintinih stade ispitivati vidioce o posljednjem 
ukazanju. 

Započeo je s Lucijom. Ona mu na pojedina pitanja odgovori: Vidjela 
sam danas Madonu u »Cova da Iria« u istom odijelu kao i prije... Istina je, 
da su se ukazali i sv. Josip i Djetešce Isus ... I onda se ukazao Naš Gospodin, 
gdje blagosiva narod, i Madona u dva oblika; to će reći, ukazala se odjevena 
kao žalosna Gospa, ali bez mača u prsima; i poslije odjevena poput Gospe 
Karmelske. — Najprije sam vidjela Gospu od Ružarja, sv. Josipa i Dječačića 
Isusa, onda Našega Gospodina samoga, nadalje Žalosnu Gospu, a na koncu mi 
se ukazala Gospa od Karmela. — Mali Isus bio je na ruci sv. Josipa. Bio je 
posve malen, otprilike od jedne godine. Nije se ukazao na česvini nego blizu 
sunca, pošto je iščeznula Gospa sa česvine. Vidjela sam samo njegovo poprsie 
(a ne nogu) ... Gospoja mi je rekla, da je Madona od Ružarja. Pitala sam je. 
što hoće. 

Rekla je, da se obratimo, da ne vrijeđam o našega Gospodina, koji je 
odviše uvrijeđen, da molimo krunicu i da molimo za oproštenje svojih grijehe. 

Izrazila je i volju, da se ovdje podigne kapela u Cova da Iria.,., mi¬ 
slim, pomoću novaca dolje sabranih. 

Na pitanje, da li je Gospa nešto rekla, što se tiče naših vojnika, pomrlih 
u ratu, Lucija izjavi, da o tom nije govorila, kao ni o tom, da bi Lucija upozo¬ 
rila mnoštvo, neka promotri sunce. S obzirom na volju Gospinu, da puk čini 
pokoru, djevojčica reče: »Govorila je, da molimo krunicu, da se popravimo od 
svojih grijeha, da molimo Gospodina za oproštenje, ali nije izustila riječ 
»pokora*. 

Dalje je Lucija potvrdila razna pitanja o početku sunčanog znaka i o 
načinu, kako je Gospa došla i iščeznula. O sjaju prikaze reče; »Vazda mi se 
ukazala sjajna; ali je ovaj puta zabliještila vid i to toliko, da sam bila prisi¬ 
ljena trti oči.« 

Lucija se ne nada više, da će se Gospa još dalje ukazati, premda prika¬ 
za nije ništa o tom rekla. Zato se 13. studenog Lucija ne će ni vratiti u Cova 
da Iria. Na pitanje hoće li Madona drugih čudesa učiniti i ozdraviti neke bo¬ 
lesnike, odgovara: »Ne znam... Rekla sam danas, da sam joj imala podastri¬ 
jeti neke slične molbe bolesnika. Odgovorila mi je, da će se neke primiti, dru¬ 
ge ne; a nije rekla, kada.« Zapitana o boji haljina Gospinih, kad se ukazala 
blizu sunca, reče: »Plašt joj je bio plavetan, a haljina bijela. A sv. Josip i 
Djetešce Isus nosili su crveno odijelo..,« 

Mala je Jacinta potvrdila sve odgovore Lucijine. 

7 Str. 84.—102. 

s Str. 102.—110. 








326 


FAT1MSKA GOSPA I PREPOROD PORTUGALSKE 


Franjo je i danas samo bio gledalac, premda je često morao zatvoriti 
oči. I on je gledao sv. Josipa i Djetešce Isusa kraj sunca, a poslije je i Gospu 
kraj sunca gledao, te joj je lice sjajnije bilo od sunca. 

Tajnu, koju je čuo preko Lucije, ne će da otkrije, jer bi se tako ogrije¬ 
šio. Toliko ipak na pitanja odgovara, da se tajna tiče duhovnog dobra njegova. 
Lucijina i Jacintina, i da bi se svijet ražalostio, kad bi saznao tajnu. 

O Gospoji veli da je došla sa istoka i s iste strane iščeznula, i to laga¬ 
no, »ali nije hodala, nego se ravno, ravno udaljivala, a da nije micala nogu.« 
Uvijek ju je jednako lijepu vidio. Vidio je i sunce, gdje se okreće, činilo mu 
se kao vatreni kotač. Potvrđuje, da se čudesni prizor na suncu pokazao odmah, 
pošto je nestalo Gospoje; a na pitanje, koje je boje vidio na suncu, reče: »Vi¬ 
dio sam prelijepih boja: nebesku, žutu i druge.« 


Kamo praktično smjeraju razne prikaze kod posljednjeg ukazanja? 

Ove složne i priproste izjave malih vidjelaca govore po sebi 
i jasno osvjetljuju one događaje. Uz pomoć naime takvih okolno¬ 
sti ističe se još više divno i sve sjajnije suglasje svih ukazanja do 
konačne nebeske poruke, koja im služi kao kruna i zaglavni ka¬ 
men. Nadalje, te izjave i okolnosti bacaju posebno svijetlo na oči¬ 
to nagomilane vjerodostojne razloge i kriterije i tako im povisuju 
dokaznu moć za spomenute čudesne činjenice. Zar i razna obličja 
ili prikaze, pod kojima se Gospa od Ružarja kod posljednjeg uka¬ 
zanja pojavila, da se konačno oprosti s vidiocima, nemaju poseb¬ 
nog tajinstvenoga značenja? 

Nema li pravo o. da Fonseca, kad upozorava na ovu činjeni¬ 
cu: Djevica, koja se prije vazda ukazala pod jednom istom prika¬ 
zom, sada se uz četiri susljedne i nagle konkretne slike pokazuje 
najprije sama, onda sa svom svetom Obitelju kanoti u otajstvima 
radosne svete krunice, iza toga u obliku Žalosne Majke Božje, što 
očito smjera na otajstva žalosne krunice, i napokon pod slikom 
Gospe od Karmela, gdje nije preteško posebnu vezu otkriti s otaj¬ 
stvima slavne krunice. 

Gospa je naime htjela poučiti priproste vjernike, da je ona 
vazda ista Majka milosrđa, kad je zazivaju pod onim raznim na¬ 
slovima. A još je više htjela uspješno obodriti svoje štovatelje na 
praktično molenje svete krunice i na vježbanja u onim krepostima, 
na koje nas upućuje u svojim otajstvima. Doista, krunica s rado¬ 
snim otajstvima opominje nas na kršćanski život po uzoru pri¬ 
mjera Isusovih u zabitnom životu, I eto Naše mile Gospe u krilu 
svete Obitelji! Dalje nas potiče da okajemo svoje grijehe i da za 
njih pokoru učinimo, a to postizava žalosnim otajstvima. To 
je glavna opomena žalosne Majke Božje. Konačno u slavnim 
otajstvima nada u vječno blaženstvo, u kojem su nas pretekli Isus 
i Marija, silno nas nagoni na ljubav Božju i na savršenstvo, da ta¬ 
ko izmaknemo paklu i da skratimo čistilište. A nijedan drugi na¬ 
slov Gospin ne utvrđuje tako uspješno ovu svetu nadu kao naslov 
Gospe Karmelske sa subotnom povlasticom. Tako nije ova tro- 



BILJEŠKE 


327 


struka objava ništa drugo bila. nego jasnija i zornija ilustracija na¬ 
slova Kraljice svete krunice. O daljnem razvitku fa- 
timskih događaja te o njihovu utjecaju na javne prilike u Portuga¬ 
lu izvijestit ćemo u posebnom članku. I. P. Bock D, I. 



PRVI POČECI ZAGREB. SVEUČILIŠTA. 


H. Denifle O. P. objelodanio je g, 1865. prvi svezak svoga golemog dje¬ 
la »Die Universitaten des Mittelalters bis 1400«. O njemu piše Vojnović kroz 
iri broja zagrebačkog »Mjesečnika« g. 1890. I samo je uredništvo lista upozori¬ 
lo svoje čitatelje na te vrijedne članke riječima: »Upozorujem pravnike i ne- 
pravnike na analizu ovog monumentalnog djela.« (str. 381.) Poznato je, da se 
Savigny u svojoj klasičnoj povijesti rimskoga prava u srednjem vijeku dotak¬ 
nuo i sveučilišta, ukoliko su u savezu s rimskim pravom, pa je prvi upozorio 
na razliku pojedinih sveučilišta i tako druge potaknuo na daljni rad, ali se ni¬ 
je ni dotaknuo španjolskih, engleskih, njemačkih, poljskih, ugarskih sveučilišta. 
To je Denifle krasno obradio i otvorio nove vidike. Engleski je učenjak A. 
Rashdall u londonskom časopisu »Academy« 8. 12. 1888. kazao o Denifleovu 
djelu: Sada će se povijest sveučilišta dijeliti u dva razdoblja: Prije i poslije 
Deniflea. 

Vojnović nam u toj svojoj raspravi iznosi silno blago mudrosti i organi¬ 
zacije srednjega vijeka, pa bi nas daleko zavelo, kad bismo htjeli iznijeti do¬ 
stojan prikaz. Radije čitaoce tamo upućujemo. Vojnović pače upotpunjuje De- 
niflea glede hrvatskog sveučilišta. I on kao i Mesić ističe, da je Turčin kriv, 
što nije ranije došlo do hrvatskog sveučilišta. Vojnović veli: 

»Da ne bijaše ovoga i Hrvatska bi odavna bita imala svoje 
sveučilište. Pročitav kritičnu besjedu, koju je M. Mesić, prvi rektor 
našega sveučilišta, držao pri njegovom otvorenju, mislimo da je 
vrijedno neke činjenice, koje se nas điču, nadovezati. Hrvati s ovu 
i s onu stranu Velebita hrle u XII. i XIII. vijeku na novo ustrojena 
sveučilišta u Bolonji, Padovi i u Rimu, a iz Banovine u XIV. vijeku 
u Prag i u Beč. Ne govorimo o našoj Ateni na jadranskom moru, 
koja šalje svoje sinove u Firencu, Bolonju, Padovu i u Rim, te pri¬ 
vlači k Sebi iz Italije u isto vrijeme znamenite učenjake. Istom da 
je bačeno sjeme uljudnosti i naobrazbe u zemlji među Savom i 
Dravom, eto Turčina, koji obustavlja prvo proklijanje znanja i mni¬ 
jenja, te sili cijeli narod i sve stališe na onaj strašni otpor, koji 
spasi istina Hrvatsku od turskog jarma, ali ju u naobrazbi potisnu 
natrag za dva vijeka. No i ovdje Crkva kroz dva zaslužna reda: 
Pavline i Isusovce počinje dizati prve humanističke škole, Pavlini 
g. 1582. u Lepoglavskom samostanu, Isusovci g, 1607. u Zagrebu. 
Prepošt zagrebačkog kaptola Nikola Dianežević darova lijepu 















